pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ออมสินแจ้งปิดให้บริการชั่วคราวสาขาในห้างฯ พื้นที่ กทม.-ปริมณฑล จำนวน 15 แห่ง
วันจันทร์ที่ 23 มีนาคม 2563
ออมสินแจ้งปิดให้บริการชั่วคราวสาขาในห้างฯ พื้นที่ กทม.-ปริมณฑล จํานวน 15 แห่ง
ธนาคารออมสินขอแจ้งปิดการให้บริการสาขาในศูนย์การค้า ห้างสรรพสินค้า ช้อปปิ้งมอลล์ในเขตพื้นที่กรุงเทพมหานครและปริมณฑล จํานวน 15 แห่ง
รายงานข่าวจากธนาคารออมสิน แจ้งว่า ตามที่กรุงเทพมหานครและจังหวัดในเขตปริมณฑลมีประกาศเมื่อวันที่ 21 มีนาคม 2563 สั่งปิดสถานที่ในพื้นที่เป็นการชั่วคราว ระหว่างวันที่ 22 มีนาคม 2563 ถึง วันที่ 12 เมษายน 2563 เพื่อลดการระบาดของโรคติดเชื้อไวรัสโคโรนาสายพันธุ์ใหม่ (COVID-19) ซึ่งเป็นโรคติดต่ออันตราย ด้วยการจํากัดการรวมคน โดยประกาศดังกล่าวครอบคลุมบริษัทห้างร้านและองค์กรที่เปิดให้บริการในห้างสรรพสินค้าด้วยนั้น
ธนาคารออมสิน จึงขอแจ้งปิดการให้บริการสาขาในศูนย์การค้า ห้างสรรพสินค้า ช้อปปิ้งมอลล์ในเขตพื้นที่กรุงเทพมหานครและปริมณฑล จํานวน 15 แห่ง ได้แก่ สาขาสุพรีมคอมเพล็กซ์, สาขาเซ็นทรัลพลาซาฯพระราม 9, สาขาเซ็นทรัลฯอิสต์วิลล์, สาขาเดอะมอลล์บางกะปิ, สาขาอิมพีเรียลฯลาดพร้าว, สาขาสยามพารากอน, สาขาเซ็นทรัลเวิลด์, สาขาไอคอนสยาม, สาขาเซ็นทรัลพลาซาปิ่นเกล้า, สาขาเดอะมอลล์ท่าพระ, สาขาเซ็นทรัลพลาซาแจ้งวัฒนะ, สาขาเซ็นทรัลพลาซารัตนาธิเบศร์, สาขาเดอะมอลล์งามวงศ์วาน, สาขาเซ็นทรัลเวสต์เกต และ สาขาอินเด็กซ์บางใหญ่ ตั้งแต่วันที่ 23 มีนาคม – 12 เมษายน 2563 ซึ่งธนาคารฯ จะประชาสัมพันธ์ข่าวการเปิดหรือปิดให้บริการสาขาให้ทราบอย่างต่อเนื่อง
ทั้งนี้ ลูกค้าสามารถใช้บริการของธนาคารออมสินในสาขาใกล้เคียง หรือใช้บริการผ่าน Digital Banking ของธนาคารออมสิน (MyMo My Card, MyMo Pay, GSB PAY, Digital Salak, PromptPay, เครื่อง Self Service, เครื่อง ATM, ADM, VTM) จึงขออภัยในความไม่สะดวกมา ณ โอกาสนี้ด้วย
หากต้องการข้อมูลเพิ่มเติม ติดต่อสอบถามได้ที่ ศูนย์ลูกค้าสัมพันธ์ธนาคารออมสิน โทร.1115 หรือตามสื่อประชาสัมพันธ์ของธนาคาร ได้แก่ Website : www.gsb.or.th , Facebook และ Official Line : GSB Society
รัฐบาลไทย-ข่าวทำเนียบรัฐบาล-พม. จับมือภาคีเครือข่าย จัดแถลงข่าวโครงการรณรงค์ “สุขสงกรานต์ : งดสุรา หยุดคุกคามทางเพศ”
วันศุกร์ที่ 7 เมษายน 2560
พม. จับมือภาคีเครือข่าย จัดแถลงข่าวโครงการรณรงค์ “สุขสงกรานต์ : งดสุรา หยุดคุกคามทางเพศ”
พม. จับมือภาคีเครือข่าย จัดแถลงข่าวโครงการรณรงค์ “สุขสงกรานต์ : งดสุรา หยุดคุกคามทางเพศ” เพื่อกระตุ้นให้ประชาชนเล่นน้ําสงกรานต์อยู่ในกรอบ เคารพสิทธิส่วนตัว ให้เกียรติ ไม่ฉวยโอกาส และปลอดจากเครื่องดื่มแอลกอฮอล์
วันนี้ (7 เม.ย. 60) เวลา 10.30 น. ที่บริเวณ ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมฯ สะพานขาว กรุงเทพฯ นายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยนายบัณฑิต สอนไพศาล รองผู้อํานวยการสํานักงานกองทุนสนับสนุนการสร้างเสริมสุขภาพ ภก. สงกรานต์ ภาคโชคดี ผู้อํานวยการสํานักงานเครือข่ายองค์กรงดเหล้า นายจะเด็จ เชาวน์วิไล ผู้อํานวยการมูลนิธิหญิงชายก้าวไกล ผู้แทนจากกรุงเทพมหานคร และผู้แทนจากสํานักงานตํารวจแห่งชาติ ร่วมแถลงข่าว โครงการรณรงค์ "สุขสงกรานต์ : งดสุรา หยุดคุกคามทางเพศ” เพื่อกระตุ้นให้ประชาชนเล่นน้ําสงกรานต์อยู่ในกรอบ เคารพสิทธิส่วนตัว ให้เกียรติ ไม่ฉวยโอกาส และปลอดจากเครื่องดื่มแอลกอฮอล์
นายไมตรี กล่าวว่า เทศกาลสงกรานต์ ถือเป็นประเพณีการเฉลิมฉลองวันขึ้นปีใหม่ของไทย เป็นเทศกาลที่สร้างความสัมพันธ์ที่ดีต่อกัน ทั้งในครอบครัว ชุมชน และสังคม แต่ในปัจจุบันเทศกาลสงกรานต์มีการเปลี่ยนแปลงไป ในบางพื้นที่กลายเป็นเทศกาลที่เน้นความสนุกสนาน การดื่มสุรา การไม่เคารพให้เกียรติล่วงเกินสตรี ส่งผลให้เกิดปัญหาต่างๆ ตามมา เช่น การทะเลาะวิวาท การคุกคามทางเพศ อุบัติเหตุทางถนน ทําให้เกิดความสูญเสียชีวิตและทรัพย์สิน และมักพบการลวนลามหรือคุกคามทางเพศจากผลการสํารวจ เมื่อปี 2559 พบว่า สตรีร้อยละ 51.9 เคยถูกฉวยโอกาสคุกคามทางเพศในระหว่างการเล่นน้ําสงกรานต์
นายไมตรี กล่าวต่อไปว่า หลายภาคส่วนจึงมีความตระหนักและให้ความสําคัญในการป้องกันและแก้ไขปัญหาดังกล่าว กระทรวงการพัฒนาสังคมและความมั่นคงของมนุษย์ (พม.) โดย กรมกิจการสตรีและสถาบันครอบครัว (สค.) จึงร่วมกับ กรุงเทพมหานคร (กทม.) สํานักงานตํารวจแห่งชาติ (สตช.) มูลนิธิหญิงชายก้าวไกล สํานักงานเครือข่ายองค์กรงดเหล้า และสํานักงานกองทุนสนับสนุนการสร้างเสริมสุขภาพ (สสส.) จัดทําโครงการรณรงค์เพื่อยุติการคุกคามทางเพศในเทศกาลสงกรานต์ การสร้างกระแสให้การเล่นน้ําสงกรานต์อยู่ในกรอบเคารพสิทธิส่วนตัวให้เกียรติ ไม่ฉวยโอกาส และปลอดจากเครื่องดื่มแอลกอฮอล์ ภายใต้โครงการรณรงค์ "สุขสงกรานต์ : งดสุรา หยุดคุกคามทางเพศ”
นายไมตรี กล่าวต่ออีกว่า โครงการดังกล่าว กําหนดให้มีกิจกรรมการรณรงค์ ดังนี้ 1) ในระดับประเทศ กระทรวงการพัฒนาสังคมฯ ประสานทุกจังหวัด ให้มอบหมายพัฒนาสังคมและความมั่นคงของมนุษย์จังหวัด ดําเนินการรณรงค์ ประชาสัมพันธ์ สร้างกระแส ยุติการคุกคามทางเพศ ตลอดช่วงเทศกาลสงกรานต์ และจัดเจ้าหน้าที่เฝ้าระวังรับแจ้งเหตุ ร่วมกับภาคีเครือข่ายองค์กรงดเหล้าของทุกจังหวัด เพื่อประสานฝ่ายตํารวจและฝ่ายปกครอง รวมทั้งมอบหมายให้ศูนย์ช่วยเหลือสังคม 1300 เป็นหน่วยรับแจ้งเหตุด้วย 2) ในกรุงเทพมหานคร จะจัดกิจกรรมการเดินรณรงค์ ถือป้ายประชาสัมพันธ์ แจกสติ๊กเกอร์ เพื่อสร้างกระแสการรับรู้ให้สังคมเกิดความตระหนัก ในวันอังคารที่ 11 เมษายน 2560 เวลา 11.00 น. ณ บริเวณถนนข้าวสาร กรุงเทพฯ
"กระทรวงการพัฒนาสังคมฯ และองค์กรเครือข่าย หวังเป็นอย่างยิ่งว่าการจัดกิจกรรมการรณรงค์ "สุขสงกรานต์ : งดสุรา หยุดคุกคามทางเพศ” จะทําให้การเล่นน้ําสงกรานต์มีความปลอดภัยต่อผู้หญิง เด็ก และนักท่องเที่ยวชาวต่างชาติ สื่อถึงประเพณีวัฒนธรรมของสังคมไทย ส่งเสริมภาพลักษณ์ที่ดีของประเทศต่อไป” นายไมตรี กล่าวในตอนท้าย
รัฐบาลไทย-ข่าวทำเนียบรัฐบาล-ขั้นตอนการใช้งาน THAI STOP COVID
วันจันทร์ที่ 20 กรกฎาคม 2563
ขั้นตอนการใช้งาน THAI STOP COVID
มีขั้นตอนอย่างไรบ้าง
รัฐบาลไทย-ข่าวทำเนียบรัฐบาล-กรุงไทยจัดแคมเปญ #ร้านข้างทางต้องอยู่ข้างกัน ช่วยร้านอาหารฝ่าวิกฤติโควิด-19
วันพฤหัสบดีที่ 30 เมษายน 2563
กรุงไทยจัดแคมเปญ #ร้านข้างทางต้องอยู่ข้างกัน ช่วยร้านอาหารฝ่าวิกฤติโควิด-19
ธ.กรุงไทยจึงได้จัดแคมเปญ  #ร้านข้างทางต้องอยู่ข้างกัน โดยเป็นการรวมของอร่อยที่มาจากการรีวิวร้านอาหารข้างทาง ที่ผู้บริโภคประทับใจและอยากจะช่วยบอกต่อทางสื่อโซเชียลมีเดีย ผ่าน #ร้านข้างทางต้องอยู่ข้างกัน
นายกฤษณ์ ฉมาภิสิษฐ ผู้ช่วยกรรมการผู้จัดการใหญ่ สายงานสื่อสารและภาพลักษณ์องค์กร ธนาคารกรุงไทย เปิดเผยว่า จากที่ได้เกิดการแพร่ระบาดของไวรัสโควิด-19 ไปทั่วโลก สร้างผลกระทบอย่างรุนแรงต่อระบบเศรษฐกิจและชีวิตความเป็นอยู่ของประชาชน ซึ่งที่ผ่านมา ธนาคารกรุงไทยได้ออกมาตรการช่วยเหลือลูกค้าทุกกลุ่มทุกขนาดที่ได้รับผลกระทบทั้งทางตรงและทางอ้อมอย่างต่อเนื่อง และล่าสุด ธนาคารยังได้เพิ่มมาตรการช่วยเหลือลูกค้าของธนาคารที่มีสถานะชําระปกติทั้งรายย่อยและลูกค้าธุรกิจ เพื่อให้สามารถเดินหน้าดําเนินธุรกิจต่อไปได้ โดยขณะนี้มีมาตรการช่วยเหลือทั้งสิ้น 5 มาตรการ เป็นยอดวงเงินช่วยเหลือรวมกว่า 1.12 ล้านล้านบาท
นอกจากนี้ ในภาวะวิกฤติโควิด-19 ในครั้งนี้ ร้านอาหารขนาดเล็กที่อยู่ละแวกใกล้เคียงบ้านเรา เป็นอีกหนึ่งธุรกิจที่ได้รับผลกระทบอย่างหนัก ดังนั้นเพื่อให้ร้านอาหารเหล่านี้ สามารถอยู่รอดได้ ธนาคารจึงได้จัดแคมเปญ #ร้านข้างทางต้องอยู่ข้างกัน โดยเป็นการรวมของอร่อยที่มาจากการรีวิวร้านอาหารข้างทาง ที่ผู้บริโภคประทับใจและอยากจะช่วยบอกต่อทางสื่อโซเชียลมีเดีย ผ่าน #ร้านข้างทางต้องอยู่ข้างกัน ทั้งนี้เพื่อช่วยให้ร้านอาหารข้างทางที่เรารักยังคงมีรายได้ต่อไปเหมือนเดิม นอกจากนี้ยังเป็นการเพิ่มตัวเลือกร้านอาหารใหม่ ๆ ให้กับผู้บริโภคอีกด้วย ซึ่งมีการรีวิวร้านอาหารข้างทางไปแล้วจํานวนหลายพันร้านค้า และเป็น Hashtag ที่ถูกพูดถึงอย่างมากในโลกออนไลน์ทาง Facebook Instagram รวมทั้งยังติด Trend Twitter อันดับ 1 อย่างรวดเร็ว โดยมีผู้ร่วม Retweet กว่า 68,000 ครั้ง และมีผู้เข้ามา Engagement กว่า 350,000 ครั้ง
ธนาคารจึงขอเชิญชวนประชาชนร่วมเป็นส่วนหนึ่งในแคมเปญนี้ เพียงร่วมโพสแนะนําร้านอาหารข้างทางที่ประทับใจลงในโซเชียลมีเดีย บอกที่ตั้งของร้าน รีวิวเมนูเด็ดสั้นๆ และใส่เบอร์โทรศัพท์ที่เป็นช่องทางในการสั่งอาหาร พร้อมติด Hashtag #ร้านข้างทางต้องอยู่ข้างกัน เพื่อเป็นอีกหนึ่งแรงผลักดันในการกระจายข่าวให้บรรดาร้านอาหารเล็ก ๆ เหล่านี้ สามารถอยู่รอดและผ่านพ้นวิกฤติโควิด-19 ไปด้วยกัน
รัฐบาลไทย-ข่าวทำเนียบรัฐบาล-กรุงไทยปั้นคนรุ่นใหม่เป็นนักธุรกิจ
วันจันทร์ที่ 21 สิงหาคม 2560
กรุงไทยปั้นคนรุ่นใหม่เป็นนักธุรกิจ
ธนาคารกรุงไทยได้จัดโครงการ Krungthai Young Enterprise Awards ครั้งที่ 15 เพื่อร่วมสร้างผู้ประกอบการธุรกิจรายใหม่ (Startup) โดยเฉพาะกลุ่มคนรุ่นใหม่ที่มีความคิดสร้างสรรค์และมีศักยภาพในการสร้างธุรกิจ
นางศิริพร นพวัฒนพงศ์ ผู้ช่วยกรรมการผู้จัดการใหญ่ ธนาคารกรุงไทย เปิดเผยว่า ธนาคารได้จัดโครงการ Krungthai Young Enterprise Awards ครั้งที่ 15 เพื่อร่วมสร้างผู้ประกอบการธุรกิจรายใหม่ (Startup) โดยเฉพาะกลุ่มคนรุ่นใหม่ที่มีความคิดสร้างสรรค์และมีศักยภาพในการสร้างธุรกิจ โดยผู้สนใจเข้าร่วมโครงการเพียงรวมกลุ่มเป็นทีมไม่เกิน 3 คน ส่งแผนธุรกิจความยาวไม่เกิน 3 หน้า เข้าร่วมประกวด โดย 100 ทีมที่ได้รับคัดเลือก ธนาคารจะจัดอบรมเสริมสร้างทักษะ ด้านการลงทุนและด้านการตลาด เพื่อนําความรู้ และประสบการณ์ที่ได้ไปต่อแผนธุรกิจและดําเนินธุกิจให้ก้าวหน้าต่อไป
การประกวดแบ่งเป็น 2 ประเภท ได้แก่ 1.ประเภท Best Startup Project สําหรับบุคคลทั่วไป หรือนิติบุคคล ที่มีการพัฒนาสินค้าและบริการต้นแบบ (Prototype) เตรียมเข้าสู่ตลาดหรืออยู่ระหว่างทดลองตลาดไม่เกิน 2 ปี 2.ประเภท Best Startup Idea สําหรับบุคคลทั่วไปที่มีไอเดียในการทําธุรกิจ แต่ยังไม่มีสินค้าและบริการที่พัฒนาเพื่อเข้าสู่ตลาด โดยผลงานที่ส่งเข้าประกวดทั้ง 2 ประเภทจะต้องไม่ลอกเลียนแบบหรือละเมิดแนวคิด แผนธุรกิจ หรือทรัพย์สินทางปัญญาของผู้อื่น
ทีมที่ผ่านเข้ารอบ 10 ทีมสุดท้ายจะได้รับเงินสนุบสนุนธุรกิจและเกียรติบัตร แบ่งเป็น ประเภท Best Startup Project จํานวน 5 รางวัล ๆ ละ 50,000 บาท และ ประเภท Best Startup Idea จํานวน 5 รางวัล ๆ ละ 20,000บาท สําหรับรอบชิงชนะเลิศจะได้รับเงินสนุบสนุนธุรกิจ เกียรติบัตร และโล่รางวัล โดยประเภท Best Startup Project ชนะเลิศรางวัลที่ 1 ได้เงินสนับสนุนธุรกิจ 1,500,000 บาท รางวัลที่ 2 เงินสนับสนุนธุรกิจ 500,000 บาท รางวัลที่ 3 เงินสนับสนุนธุรกิจ 200,000 บาท และ ประเภท Best Startup Idea ชนะเลิศรางวัลที่ 1 ได้เงินสนับสนุนธุรกิจ 200,000 บาท รางวัลที่ 2 เงินสนับสนุนธุรกิจ 100,000 บาท รางวัลที่ 3 เงินสนับสนุนธุรกิจ 50,000 บาทและมีรางวัล Popular 2 รางวัล ๆ ละ 50,000 บาท รวมมูลค่าทั้งสิ้น 3,000,000 บาท สมัครผ่านทาง www.ktb.co.th/csr ภายในวันที่ 31 สิงหาคมนี้ สอบถามรายละเอียดได้ที่ ฝ่ายกิจการเพื่อสังคม โทร.0-2208-4460
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-รมช.ศธ."ศ.คลินิก นพ.อุดม คชินทร" หารือความร่วมมือด้านการศึกษากับเอกอัครราชทูตสาธารณรัฐอิสลามปากีสถาน
วันพุธที่ 9 มกราคม 2562
รมช.ศธ."ศ.คลินิก นพ.อุดม คชินทร" หารือความร่วมมือด้านการศึกษากับเอกอัครราชทูตสาธารณรัฐอิสลามปากีสถาน
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วย รศ.นพ.ปรีชา สุนทรานันท์ ผู้ช่วยเลขานุการรัฐมนตรีว่าการกระทรวงศึกษาธิการ ให้การต้อนรับและหารือกับ H.E. Mr. Asim Iftikhar Ahmad เอกอัครราชทูตสาธารณรัฐอิสลามปากีสถาน
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วย รศ.นพ.ปรีชา สุนทรานันท์ ผู้ช่วยเลขานุการรัฐมนตรีว่าการกระทรวงศึกษาธิการ ให้การต้อนรับและหารือกับ H.E. Mr. Asim Iftikhar Ahmad เอกอัครราชทูตสาธารณรัฐอิสลามปากีสถานประจําประเทศไทย โดยมีนางสาวดุริยา อมตวิวัฒน์ ผู้ตรวจราชการกระทรวงศึกษาธิการ ตลอดจนผู้แทนจากสํานักงานคณะกรรมการการอุดมศึกษา (สกอ.) และสํานักความสัมพันธ์ต่างประเทศ สป. ร่วมหารือ เมื่อวันจันทร์ที่ 7 มกราคม 2562 ณ ห้องดํารงราชานุภาพ กระทรวงศึกษาธิการ
รมช.ศึกษาธิการ กล่าวว่า เป็นที่ทราบกันดีว่าในอนาคตจะมีความท้าทายด้านการศึกษาเกิดขึ้นในหลายด้าน ทั้งการร่วมมือกันของประเทศในภูมิภาคเอเชียตะวันออกเฉียงใต้ กับประเทศต่าง ๆ ในทวีปเอเชีย การส่งเสริมการแบ่งปันทรัพยากร ตลอดจนการหาจุดแข็งร่วมกันของแต่ละประเทศ และความร่วมมือด้านการศึกษาและการวิจัย จะเป็นพลังสําคัญในการพัฒนาประเทศในภูมิภาคนี้ ให้มีความก้าวหน้าอย่างเข้มแข็งทัดเทียมกับนานาประเทศได้
ในเรื่องการศึกษา ปัจจุบันมีนักเรียนนักศึกษาไทยไปเรียน "อิสลามศึกษา" ที่ปากีสถานจํานวนมาก เนื่องจากปากีสถานตั้งอยู่ไม่ไกลจากไทยมากนัก และมีการแลกเปลี่ยนนักเรียนนักศึกษาระหว่างกัน โดย ศธ.มีความยินดีและสนับสนุนการแลกเปลี่ยนนักเรียนนักศึกษาอย่างต่อเนื่องต่อไป
รมช.ศึกษาธิการ กล่าวถึงการดําเนินงานของ ศธ.ด้วยว่า ในขณะนี้กําลังเร่งปฏิรูปและพัฒนาการศึกษาในหลายด้าน อาทิ การส่งเสริมให้สถาบันอุดมศึกษาสร้างนวัตกรรมที่สามารถต่อยอดเชิงพาณิชย์ และสอดคล้องกับนโยบายประเทศไทย 4.0, การจัดตั้งกระทรวงการอุดมศึกษา วิทยาศาสตร์ วิจัย และนวัตกรรม, การกระจายอํานาจการบริหารให้กับสถานศึกษาในพื้นที่, ลดการควบคุมอํานาจจากส่วนกลาง เป็นต้น
เอกอัครราชทูตสาธารณรัฐอิสลามปากีสถาน กล่าวว่า การเข้าเยี่ยมคารวะในครั้งนี้ถือเป็นโอกาสอันดี ที่ได้หารือความร่วมมือด้านการศึกษาร่วมกัน โดยปากีสถานยินดีที่จะร่วมสนับสนุนและพัฒนาการศึกษาของทั้งสองฝ่ายให้มากขึ้น ซึ่งในปัจจุบันมีนักเรียนนักศึกษาจากปากีสถาน มาศึกษาต่อในสถาบันการศึกษาของไทยหลายแห่ง อาทิ สถาบันเทคโนโลยีแห่งเอเชีย (Asian Institute of Technology) มหาวิทยาลัยมหิดล มหาวิทยาลัยเกษตรศาสตร์ เป็นต้น
ในส่วนของปากีสถานเอง ได้จัดสรรทุนการศึกษาให้กับนักเรียนนักศึกษาไทยสําหรับไปเรียนต่อที่ปากีสถานเช่นเดียวกัน ซึ่งทําให้คนรู้จักปากีสถานมากยิ่งขึ้น ทั้งนี้ คาดหวังว่าไทยและปากีสถานจะได้มีการลงนามความร่วมมือด้านการศึกษาร่วมกันในอนาคต
Written by อรพรรณ​ ฤทธิ์มั่น
Photo Credit อิทธิพล​ รุ่ง​ก่อน
Rewriter นวรัตน์​ ราม​สูต
Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ดีอีเอส ถกแนวคิด-กรอบมาตรฐาน ข้อกำหนดขั้นต่ำด้านการรักษาความมั่นคงปลอดภัยไซเบอร์ นัดแรก
วันพุธที่ 22 กรกฎาคม 2563
ดีอีเอส ถกแนวคิด-กรอบมาตรฐาน ข้อกําหนดขั้นต่ําด้านการรักษาความมั่นคงปลอดภัยไซเบอร์ นัดแรก
ดีอีเอส ถกแนวคิด-กรอบมาตรฐาน ข้อกําหนดขั้นต่ําด้านการรักษาความมั่นคงปลอดภัยไซเบอร์ นัดแรก
นายพุทธิพงษ์ ปุณณกันต์ รัฐมนตรีกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการกํากับดูแลด้านความมั่นคงปลอดภัยไซเบอร์แห่งชาติ ครั้งที่ 1/2563 โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ทําหน้าที่เลขาธิการคณะกรรมการการรักษาความมั่นคงปลอดภัยไซเบอร์แห่งชาติ และนายภุชพงค์ โนดไธสง รองปลัดกระทรวงฯ พร้อมผู้แทน เช้าร่วมประชุม ณ ห้องประชุม สพธอ. เมื่อวันที่ 17 ก.ค. 63
สําหรับการประชุมครั้งนี้ เป็นการประชุมนัดแรกของคณะกรรมการรชุดดังกล่าว โดยที่ประชุมได้มีการพิจารณาแผนการทํางานของคณะกรรมการ และพิจารณาแนวคิดการกําหนดกรอบมาตรฐานด้านการรักษาความมั่นคงปลอดภัยไซเบอร์ อันเป็นข้อกําหนดขั้นต่ําในการดําเนินการด้านการรักษาความมั่นคงปลอดภัยไซเบอร์ สําหรับหน่วยงานของรัฐและหน่วยงานโครงสร้างพื้นฐานสําคัญทางสารสนเทศ เพื่อยกระดับการป้องกัน รับมือ และลดความเสี่ยงจากภัยคุกคามตามพระราชบัญญัติการรักษาความมั่นคงปลอดภัยไซเบอร์ พ.ศ. 2562 กําหนด
*************
รัฐบาลไทย-ข่าวทำเนียบรัฐบาล-"บังคับคดี" โชว์ผลงานไตรมาสแรก ปี'๖๐ ผลักดันทรัพย์สินได้กว่า ๒๙,๙๕๕ ล้านบาท
วันพุธที่ 18 มกราคม 2560
"บังคับคดี" โชว์ผลงานไตรมาสแรก ปี'๖๐ ผลักดันทรัพย์สินได้กว่า ๒๙,๙๕๕ ล้านบาท
แถลงผลการปฏิบัติงานของกรมบังคับคดี ในไตรมาสที่ ๑ ประจําปีงบประมาณ พ.ศ. ๒๕๖๐
นางสาวรื่นวดี สุวรรณมงคล อธิบดีกรมบังคับคดี
พร้อมผู้บริหารกรมบังคับคดี
แถลงผลการปฏิบัติงานของกรมบังคับคดี ในไตรมาสที่ ๑ ประจําปีงบประมาณ พ.ศ. ๒๕๖๐
ซึ่งกรมบังคับคดีสามารถผลักดันทรัพย์สินออกจากระบบบังคับคดี ได้จํานวน ๒๙,๙๕๕,๖๔๖,๖๕๓ บาท
มีเรื่องเข้าสู่กระบวนการไกล่เกลี่ยข้อพิพาทชั้นบังคับคดี จํานวน ๓,๒๐๕ เรื่อง
ทุนทรัพย์๑,๐๙๑,๕๙๖,๖๓๙.๓๒ บาท
ไกล่เกลี่ยสําเร็จ จํานวน ๒,๘๕๖ เรื่อง ทุนทรัพย์ ๘๓๘,๒๑๔,๙๙๕.๑๕ บาท
และเป็นหน่วยงานภาครัฐที่ได้รับรางวัลชมเชยองค์กรโปร่งใส ครั้งที่ ๖ ประจําปี ๒๕๕๙ จากสํานักงาน ป.ป.ช.โดยมีสื่อมวลชนเข้าร่วมรับฟังจํานวนมาก
ณ ศูนย์บังคับคดีล้มละลายส่วนหน้า อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
วันศุกร์ที่ 24 มกราคม 2563
Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
Startup ไทย เตรียมเฮ รมว.ดีอีเอส ชักชวน Amazon Web Services ร่วมสนับสนุน Startup ไทย
นายพุทธิพงษ์ ปุณณกัณต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) และคณะฯ เดินหน้า โรดโชว์หารือบริษัทยักษ์ใหญ่ด้านดิจิทัลของสหรัฐอเมริกา เพื่อเชิญชวนนักลงทุนมาลงทุนในประเทศไทยอย่าง ต่อเนื่อง
เมื่อวันที่ 21 มกราคม 2563 คณะผู้บริหารกระทรวงดีอีเอส และสานักงานส่งเสริมเศรษฐกิจดิจิทัล (depa) ได้เดินทางเข้าหารือความร่วมมือกับผู้บริหารระดับสูงของ Amazon Web Services (AWS) ณ สานักงาน ใหญ่ Amazon Seattle โดยปกติแล้วคนไทยส่วนใหญ่จะรู้จัก Amazon ในฐานะแฟลตฟอร์ม e-commerce ที่ ได้รับความนิยม แต่สําหรับ AWS นี้จะมีความถนัดในเรื่องระบบ cloud ซึ่งมีระบบสนับสนุนหลายระบบ รวมถึง e-commerce ของ Amazon เองและยังมีบริการเรื่องระบบความปลอดภัยของข้อมูล และมีโครงการพัฒนา startup ด้วย
“ซึ่งผมเห็นว่า Amazon มีโอกาสมากในไทย เพราะเป็นบริษัทที่ startup ในไทยรู้จักเป็นอย่างดี ผมจึง ชักชวนให้ AWS มาทํากิจกรรมเพิ่มขึ้นในประเทศไทย และสนับสนุนประเทศไทยมากขึ้น ซึ่งต่อไปจะเห็นความร่วมมือระหว่าง depa และ AWS มากขึ้น จะมีกิจกรรมแลกเปลี่ยนระหว่าง startup และผู้เชี่ยวชาญ เพื่อสร้างเครือข่าย startup ไทยและอเมริกา จะมีการจัดกิจกรรมในประเทศไทยมากขึ้น รวมไปถึงการขายใน launch pad ซึ่งเป็น platform ขายสินค้าที่เป็นนวัตกรรมของ startup บน amazon.com เป็นประโยชน์อย่างมากในการยกระดับ startup ไทยสู่สากล” รมว.ดีอีเอส กล่าว
การหารือในคราวนี้ เป็นการสร้างความชัดเจนและความเชื่อมั่นด้านการลงทุนดิจิทัลของประเทศไทยสาหรับ Amazon เป็นอย่างมาก เนื่องจากประเทศไทยเป็นศูนย์กลางของภูมิภาคอาเซียน ทั้งในด้านที่ตั้งทางภูมิศาสตร์ และการเชื่อมต่อด้านดิจิทัล จึงได้มีการตั้งเป้าหมายให้ประเทศไทยเป็น Digital Hub ของอาเซียน ดังนั้นการลงทุนด้านดิจิทัลในไทยจึงเป็นการเปิดโอกาสให้นักลงทุนได้ตลาดในอาเซียนอีกด้วย
นายพุทธิพงษ์ ให้ความเห็นว่า “ผมคิดว่าหลังจากนี้ ประเทศไทยต้องไปทําการบ้านในรายละเอียดมากขึ้น และ Amazon ซึ่งถือว่าเป็นอีกบริษัทยักษ์ใหญ่ที่ให้ความสนใจประเทศไทย และเนื่องจากประเทศเพื่อนบ้านมีการทํา ประชาสัมพันธ์เชิงรุก เราจึงอยู่เฉยไม่ได้ ต้องออกมาอธิบายนําเสนอโครงสร้างพื้นฐาน สิทธิประโยชน์ที่ประเทศ ไทยมีให้นักลงทุนรับทราบ นอกจากนี้ผมยังต้องการรับฟังความเห็นจากบริษัทระดับโลก ว่าหากจะมาลงทุนใน ประเทศไทย บริษัทเหล่านี้ต้องการอะไรบ้าง ซึ่งทาง AWS สนใจเรื่องโครงสร้างพื้นฐานที่พร้อม และแรงงานที่สามารถรองรับการลงทุนได้ ซึ่งประเทศไทยมีความพร้อมอยู่แล้ว และเรื่องที่ทาง AWS ให้ความสนใจคือเรื่อง การใช้พลังงานทดแทน พลังงานสะอาด ซึ่งประเทศไทยก็มีความพร้อมด้านนี้ หากบริษัทนี้มาลงทุนในประเทศไทย จะทําให้การลงทุนขนาดใหญ่และกิจกรรมสนับสนุนที่เกี่ยวข้อง ตามมาด้วย ซึ่งผมหวังว่าจะมีข่าวดีในเร็วๆ นี้”
รัฐบาลไทย-ข่าวทำเนียบรัฐบาล-รองนายกรัฐมนตรี ตรวจราชการในกำกับที่จังหวัดอุทัยธานี ก่อนการประชุม ครม.สัญจร
วันอาทิตย์ที่ 10 มิถุนายน 2561
รองนายกรัฐมนตรี ตรวจราชการในกํากับที่จังหวัดอุทัยธานี ก่อนการประชุม ครม.สัญจร
รองนายกรัฐมนตรี ตรวจราชการในกํากับที่จังหวัดอุทัยธานี ก่อนการประชุม ครม.สัญจร
​ตามที่นายกรัฐมนตรีกําหนดประชุมคณะรัฐมนตรีอย่างเป็นทางการนอกสถานที่ ณ จังหวัดนครสวรรค์ ในวันที่ 12 มิถุนายน 2561
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม กําหนดลงพื้นที่เพื่อตรวจราชการหน่วยงานในกํากับด้านยุติธรรม ด้านวิจัย ด้านการศึกษา และด้านดิจิทัล ในพื้นที่จังหวัดอุทัยธานี ในวันที่ 11 มิถุนายน 2561 เพื่อเป็นการเตรียมข้อมูลสําหรับการเข้าประชุมคณะรัฐมนตรีอย่างเป็นทางการนอกสถานที่ ณ มหาวิทยาลัยราชภัฏนครสวรรค์ จังหวัดนครสวรรค์ ในวันที่ 12 มิถุนายน 2561 ต่อไป ทั้งนี้พื้นที่ในการลงตรวจราชการของพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม พร้อมด้วยคณะ ได้แก่
​
เวลา 09.30 น. เป็นประธานในพิธีเปิดโครงการยุติธรรมสู่บ้านนําบริการรัฐสู่ประชาชน ครั้งที่ 8/2561 และเยี่ยมชมนิทรรศการของหน่วยงานในสังกัดกระทรวงยุติธรรมและหน่วยงานภาคี พร้อมพบปะประชาชนเพื่อรับฟังปัญหาความเดือดร้อนเรื่องหนี้นอกระบบและเรื่องอื่น ๆ ณ ที่ว่าการอําเภอบ้านไร่ จังหวัดอุทัยธานี
​
เวลา 11.40 น. เดินทางไปยังตําบลทุ่งโพ อําเภอหนองฉาง จังหวัดอุทัยธานี เพื่อตรวจเยี่ยมวิสาหกิจชุมชนผู้ผลิตข้าวอินทรีย์ และขับเคลื่อนงานวิจัยมุ่งเป้ากลุ่ม “ข้าว” สู่การใช้ประโยชน์
​
เวลา 13.50 น. เดินทางไปยังเรือนจําจังหวัดอุทัยธานี อําเภอเมือง จังหวัดอุทัยธานี เพื่อตรวจเยี่ยมการจัดการเรียนการสอนอาชีวศึกษาสําหรับผู้ต้องขังในเรือนจํา
​
เวลา 16.00 น. เดินทางไปตรวจเยี่ยมจุดเน็ตประชารัฐที่หมู่ ๗ บ้านเขาพระแวง ตําบลเนินแจง อําเภอเมือง จังหวัดอุทัยธานี ตามโครงการเน็ตประชารัฐ
​
จากนั้นรองนายกรัฐมนตรีและรัฐมนตรีว่าการกระทรวงยุติธรรมจะได้เดินทางต่อไปยังจังหวัดนครสวรรค์ เพื่อเตรียมเข้าร่วมการประชุมคณะรัฐมนตรีอย่างเป็นทางการนอกสถานที่ในวันรุ่งขึ้นต่อไป
.........................................................
กลุ่มประชาสัมพันธ์และเผยแพร่ สํานักโฆษก
ข้อมูลโดย พลอากาศเอก มณฑล สัชฌุกร
โฆษกประจํารองนายกรัฐมนตรี (พลอากาศเอก ประจิน จั่นตอง)
รัฐบาลไทย-ข่าวทำเนียบรัฐบาล-ผู้ที่ติดเชื้อไวรัสโควิด-19 มีโอกาสหายป่วยสูงหรือไม่ ??
วันพุธที่ 18 มีนาคม 2563
ผู้ที่ติดเชื้อไวรัสโควิด-19 มีโอกาสหายป่วยสูงหรือไม่ ??
ถ้าติดเชื้อไวรัสโควิด-19 มีโอกาสจะหายไหม?
Q: ผู้ที่ติดเชื้อไวรัสโควิด-19 มีโอกาสหายป่วยสูงหรือไม่ ??
A: ผู้ป่วยทั่วไปมีโอกาสหายจากโรคได้เอง สูงถึง 80 เปอร์เซ็นต์ แต่หากพบว่ามีอาการป่วยรุนแรง ควรรีบไปพบแพทย์เพื่อทําการรักษาโดยทันที
รัฐบาลไทย-ข่าวทำเนียบรัฐบาล-ระบบ Creden สร้างการลงนามเอกสารออนไลน์
วันจันทร์ที่ 1 มิถุนายน 2563
ระบบ Creden สร้างการลงนามเอกสารออนไลน์
วันที่ 28 มกราคม 2563
เป็นระบบการสร้างและลงนามเอกสารออนไลน์นําเสนอเทคโนโลยีการให้บริการด้านการยืนยันตัวตนออนไลน์และการลงลายชื่อรูปแบบดิจิทัลรวมถึงการประเมินความเสี่ยงของลูกค้า
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
วันพุธที่ 22 สิงหาคม 2561
โฆษกประจําสํานักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561
โฆษกประจําสํานักนายกรัฐมนตรีได้เปิดเผยว่าที่ประชุมคณะรัฐมนตรีมีมติเห็นชอบแก้ไขร่างกฎกระทรวงคมนาคมเกี่ยวกับหลักเกณฑ์ วิธีการ เงื่อนไขการขอและออกใบอนุญาตขับรถรถยนต์ รวมถึงการขอต่ออายุใบอนุญาตฯ
วันนี้ (21 สิงหาคม 61 )ณ ห้องประชุมชั้น 4 อาคารคณะวิศวกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง (สจล.) วิทยาเขตชุมพรเขตรอุดมศักดิ์ ตําบลชุมโค อําเภอปะทิว จังหวัดชุมพร ภายหลังเสร็จสิ้นการประชุมคณะรัฐมนตรี (ครม.) อย่างเป็นทางการนอกสถานที่ ครั้งที่ 6/2561 โดยพลโท สรรเสริญ แก้วกําเนิด โฆษกประจําสํานักนายกรัฐมนตรี แถลงผลการประชุมคณะรัฐมนตรีอย่างเป็นทางการนอกสถานที่ ครั้งที่ 6/2561 ซึ่งสรุปสาระสําคัญดังนี้
พลโท สรรเสริญ แก้วกําเนิด โฆษกประจําสํานักนายกรัฐมนตรีได้เปิดเผยว่าที่ประชุมคณะรัฐมนตรีมีมติเห็นชอบแก้ไขร่างกฎกระทรวงคมนาคมเกี่ยวกับหลักเกณฑ์ วิธีการ เงื่อนไขการขอและออกใบอนุญาตขับรถยนต์รวมถึงการขอต่ออายุใบอนุญาตฯ ให้สอดคล้องกับสถานการณ์ปัจจุบัน เพื่อส่งผลดีต่อการแก้ไขปัญหาการลดจํานวนอุบัติเหตุบนท้องถนนของรถยนต์และจักรยานยนต์ รวมทั้งให้มีการควบคุมดูแลผู้ที่ใช้ยานพาหนะทั้งหลายให้มีความพร้อมในการปฏิบัติตามกฎกระทรวงดังกล่าว โดยเฉพาะเน้นใบรับรองแพทย์ ซึ่งจะต้องแสดงว่าผู้ที่จะขอใบอนุญาตฯ นอกจากไม่มีโรคประจําตัวแล้ว ยังจะต้องไม่มีสภาวะของโรคที่อาจจะเป็นอันตรายต่อการขับรถยนต์ และจักรยานยนต์ เช่น มีอาการทางประสาท หรือมีความบกพร่องทางระบบการได้ยินและระบบการมองเห็น ทั้งนี้ เพื่อป้องกันไม่ให้เกิดอุบัติเหตุบนท้องถนนได้ดียิ่งขึ้น
...........................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กบข. มั่นใจเศรษฐกิจไทยกระเตื้องขึ้นขานรับมาตรการกระตุ้นเศรษฐกิจของรัฐ แต่กังวลบาทแข็งค่ากระทบการส่งออก
วันจันทร์ที่ 4 พฤศจิกายน 2562
กบข. มั่นใจเศรษฐกิจไทยกระเตื้องขึ้นขานรับมาตรการกระตุ้นเศรษฐกิจของรัฐ แต่กังวลบาทแข็งค่ากระทบการส่งออก
กบข. มั่นใจเศรษฐกิจไทยขยายตัวกระเตื้องขึ้น โดยในไตรมาส 3 คาดว่าจะขยายตัวได้ 2.9% และไตรมาส 4 ที่ 3.1% ขึ้นไป ซึ่งเป็นการฟื้นตัวจากอัตราการเติบโตที่ 2.5% ในครึ่งปีแรก เนื่องจากได้รับอานิสงส์โดยตรงจากมาตรการกระตุ้นเศรษฐกิจของรัฐบาลที่ดําเนินการ
นายวิทัย รัตนากร เลขาธิการคณะกรรมการ กองทุนบําเหน็จบํานาญข้าราชการ (กบข.) กล่าวว่า กบข. มั่นใจเศรษฐกิจไทยขยายตัวกระเตื้องขึ้น โดยในไตรมาส 3 คาดว่าจะขยายตัวได้ 2.9% และไตรมาส 4 ที่ 3.1% ขึ้นไป ซึ่งเป็นการฟื้นตัวจากอัตราการเติบโตที่ 2.5% ในครึ่งปีแรก เนื่องจากได้รับอานิสงส์โดยตรงจากมาตรการกระตุ้นเศรษฐกิจของรัฐบาลที่ดําเนินการมาอย่างต่อเนื่อง ทั้งในส่วนที่เป็นมาตรการกระตุ้นการใช้จ่ายผ่านบัตรสวัสดิการแห่งรัฐสําหรับผู้มีรายได้น้อย และมาตรการช่วยเหลือเกษตรกร การกระตุ้นการบริโภคและการลงทุนภายในประเทศผ่านการส่งเสริมการท่องเที่ยวในประเทศ รวมถึงมาตรการกระตุ้นการลงทุนของธุรกิจขนาดกลางและขนาดย่อม เป็นต้น ซึ่งคาดว่าจะทําให้มีเม็ดเงินหมุนเวียนในระบบกว่า 3.2 แสนล้านบาท
อย่างไรก็ดี ยังมีปัจจัยเสี่ยงที่ต้องจับตามองในเรื่อง ค่าเงินบาท ที่ปัจจุบันแข็งค่าขึ้น 7.82% เป็นสกุลเงินที่แข็งค่าที่สุดเป็นอันดับ 1 ในภูมิภาคเอเชีย มีสาเหตุหลักมาจากการเกินดุลบัญชีเดินสะพัดอย่างต่อเนื่องของไทย ขณะที่สกุลเงินของประเทศอื่นในภูมิภาคไม่แข็งค่าเท่าเงินบาท เช่น ค่าเงินวอนเกาหลีอ่อนค่าลง 4.1% ค่าเงินมาเลเซียริงกิตอ่อนค่าลง 1.1% และค่าเงินฟิลิปปินส์เปโซ 3.5% ซึ่งการแข็งค่าของเงินบาทจะส่งผลลบต่อการขยายตัวของการส่งออกทั้งสินค้าและบริการของไทยในระยะต่อไป ประกอบกับปัจจัยเรื่องอัตราเงินเฟ้อที่อยู่ในระดับต่ํามาก โดยธนาคารกลางทั่วโลกประกาศลดอัตราดอกเบี้ยเพื่อพยุงเศรษฐกิจ ซึ่ง กบข. คาดว่าธนาคารแห่งประเทศไทยอาจประกาศปรับลดอัตราดอกเบี้ยนโยบายได้อย่างน้อยหนึ่งครั้งภายในสิ้นปีนี้
สําหรับผลตอบแทนการลงทุน กบข. ณ วันที่ 31 ตุลาคม 2562 กองทุนสามารถทําผลตอบแทนได้ 4.7% ปรับตัวขึ้นจากผลตอบแทนตลาดหุ้นประเทศพัฒนาแล้ว และการลดลงของอัตราดอกเบี้ยพันธบัตรทั่วโลก ปัจจุบัน กบข. มีเงินกองทุนภายใต้การบริหารจัดการ 935,000 ล้านบาท โดยกระจายการลงทุนในสินทรัพย์ 15 ประเภท ทั้งในประเทศและต่างประเทศ
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1.1 ล้านคน มีมูลค่าสินทรัพย์สุทธิประมาณ 9.35 แสนล้านบาท (ข้อมูล ณ 31 ต.ค. 2562)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th